Zajedničkim aktivnostima do novih mogućnosti za djecu i mlade | Kodex.ME\nSantander i Janović\nJanović i Santander\nZajedničkim aktivnostima do novih mogućnosti za djecu i mlade\nMinistar sporta i mladih Nikola Janović, ugostio je novog šefa Predstavništva UNICEF-a u Crnoj Gori, Huana Santandera.\n30. 07. 2020 - 14:55 Autor: M.V.\n“Zajednički cilj je jasan – nastavljamo sa aktivnostima koje obezbjeđuju dodatne prilike i podršku djeci i mladima”, kazao je Janović.\nMinistar je istakao odličnu i kontinuiranu saradnju sa UNICEF-om i naveo neke od projekata realizovanih uz njihovu podršku, među kojima se posebno ističu Strategija za mlade (2017-2021) i opremanje Omladinskog servisa u Podgorici.\n"Ministarstvo sporta i mladih, kao pouzdan partner mladima od osnivanja unaprjeđuje njihov status i položaj. Aktivnosti koje transparentno pokazuju rad i direktnu usmjerenost Ministarstva ka dodatnom poboljšanju života djece i mladih u Crnoj Gori jesu: projekat dječijeg sporta koji podrazumijeva sufinansiranje članarina za djecu koja se bave sportskim aktivnostima, kampanja koju sprovodimo u saradnji sa još tri resora pod nazivom “Digitalna pismenost i zaštita djece i mladih na internetu”, EYCA – Evropska omladinska kartica, jedina zvanična benefit kartica za mlade u Crnoj Gori koja doprinosi jačanju njihove mobilnosti, neformalnoj edukaciji, umrežavanju sa vršnjacima na lokalnom, nacionalnom i evropskom nivou. Od značaja je napomenuti i otvaranje omladinskih servisa, promociju i unapređenje saradnje na regionalnom i međunarodnom nivou kroz osnivanje RYCO kancelarije (Regional Youth Cooperation Office), kao i promociju školskog sporta i ulaganje u sportsku infrastrukturu", kazao je Janović.\n„UNICEF će nastaviti da pruža podršku Crnoj Gori da podiže generacije djece i mladih koji prihvataju i slave različitosti, poštuju jedni druge i sve probleme rješavaju kroz dijalog“, poručio je Santander.\nSantander se zahvalio na prijemu i istakao da se raduje nastavku uspješne saradnje.\nMinistar sporta i mladih\n24. 09. 2020 - 12:50 | Društvo\nSvakoj školi dozvoliti da samostalno organizuje nastavu shodno mogućnostima\n15. 09. 2020 - 17:32 | Društvo\nAgencije UN: Nijedan uzrast ne bi trebalo u potpunosti isključiti iz nastave u učionicama\n11. 09. 2020 - 11:39 | Društvo\nMentalno zdravlje djece jedan od prioriteta\n26. 09. 2020 - 10:45\nStečaj MA bi imao nesagladive posljedice po crnogorski turizam\n26. 09. 2020 - 10:33\nZbog pandemije koronavirusa pad broja davalaca krvi\n26. 09. 2020 - 10:13\nVukotić napustio Bord direktora Plantaže\n26. 09. 2020 - 09:56\nBečić: Dijalog i sloga u interesu daljeg jačanja vjerske, nacionalne i kulturne raznolikosti 26.09


SOS makeup saveti! - My Cup of Tea\nSOS makeup saveti!\n9 Avgust, 2016 2 0\nKako biste uvek bile spremne na sve, nosite u neseseru: ogledalo, korektor za brzo osvežavanje lica, puder protiv masnog sjaja na licu, štapiće sa vatom za ispravljanje sitnih grešaka u šminkanju, karmin ili sjaj za usne i senku za popravljanje šminke oko očiju.\nAko uvek imate tamne podočnjake, posetite dermatologa da biste otkrili moguće uzroke i načine lečenja. Moglo bi vam pomoći ako smanjite unos šećera, belog brašna, sokova i bezalkoholnih pića. Unošenje dve do tri litre vode dnevno veoma je korisno, jer aktivira metabolizam i uklanja podočnjake. Kada ništa drugo ne pomaže, posegnite za korektorom i prekrijte tamne senke.\nUvijač za trepavice najbolje je oružje u borbi protiv umornih očiju. Kada dobro uvijete trepavice, jednostavno nanesite maskaru duž donje ivice i obojite obrve olovkom. To će izoštriti i istaći oči. Da bi oči izgledale još blistavije, posvetlite unutrašnji ugao oka svetlom senkom, a nanesite malo svetle senke i ispod obrva.\nAko imate suvu kožu, nije dovoljno da joj obezbedite hidrataciju, već treba da obratite pažnju i na ishranu. Zdrava koža nije ni previše suva, ni previše masna. Ako pijete dovoljno vode kao što smo na početku rekli, povratićete vlažnost kože i ona će se sama obnavljati. Za suvu kožu najbolji su proizvodi prirodnog sastava, jer blago deluju na kožu i uspostavljaju njenu ravnotežu.\nUzroci masne kože mogu biti različiti. Na primer, korišćenje previše proizvoda za negu kože ili prejake kreme. Da biste se izborile sa masnom kožom, čistite lice samo jednom dnevno, uveče, i koristite hidratantnu kremu koja najbolje odgovara vašem tipu kože. Ponekad pomaže da izvesno vreme ne koristite podlogu, da biste koži pružili priliku da se oporavi. Za to vreme svi drugi proizvodi kao što su maskara i korektor mogu se koristiti bez problema.\nRazmazana maskara ili krejon:\nRazmazivanje maskare je često znak da je ona suviše stara. Sitne mrljice najbolje se uklanjaju štapićima sa vatom. Krejon se daleko češće razmazuje. Upotreba vodootpornog krejona je najbolji izbor. Izbegavajte nanošenje masnih krema pre šminkanja, jer vam se u tom slučaju šminka neće dugo održati.\nUzrok ispucalih usana često je nedovoljna hidratacija ili preterana uporeba balzama. Redovno četkanje površine usana četkicom za zube, koje služi kao mini piling, pojačava cirkulaciju u usnama i sprečava čak i samo stvaranje sloja mrtvih ćelija kože. Dobar način negovanja ispucalih usana jeste nanošenje meda na njih tokom noći. To će usne naročito omekšati!\njecamakeupjelena perkunicsminkasos saveti\n24 Oktobar, 2021\nNova Kiehl’s tajna – Povećajte blistavost kože inspirativnom, drevnom metodom fermentacije\nUradite same: Savršeno negovani i nalakirani nokti, kao iz salona, u svega 5 koraka!


21.08.2019. / 10:27\nBANJALUKA – Ministar energetike i rudarstva Republike Srpske Petar Đokić rekao je da se trenutno ne razmatra poskupljenje struje u Srpskoj iako postoje pritisci proizvođača električne energije, koji traže da im budu uvaženi dodatni troškovi nastali u procesu proizvodnje.\n“A da li će biti nekih blagih korekcija cijena u korist proizvođača vidjećemo nakon što budu izvršene potrebne analize”, rekao je Đokić.\n“Pripremamo i zakon o električnoj energiji, koji će značiti više investicija i kvalitetnije uređeno stanje između svih energetskih subjekata u Srpskoj.\nNastavićemo da razvijamo interkonekciju sa susjednim državama. Očekujemo i donošenje zakona o regulatoru električne energije i prirodnog gasa, prenosu i tržištu električne energije u BiH”, naveo je Đokić. Nezavisne novine\nTagovi: izborpetar djokicposkupljenjeproizvodjacistrujavazno\n11.02.2020 | 8:00\n03.11.2019 | 13:57\nKomentari na članak: Đokić: Za sada bez poskupljenja struje\n22.08.2019 u 7:29\nPa odvajajte pare za amortizaciju a ne u svoje džepove……gdje su pare od struje, nije valjda da sve što se naplati od građana ide za plate zaposlenih u elektroprivredi RS…stvarno nas jebu kako ko stigne pa i ovaj “jednogodišnji fakutetlija”…..nema ministarstva koji u svojoj oblasti ne ide na štetu svog naroda a narod se prodaje za priču “očuvanja Republike Srpske” a nikako da svati da je oni koji na toj frazi insistiraju ujedno i urušavaju jer ne poštuju nikog i ništa a Boga se ne boje nego samo pljačkaju i kradu…….


SAD nastavlja sa slanjem borbenih trupa u Irak - Princip | Princip\nNaslovna » SAD nastavlja sa slanjem borbenih trupa u Irak\nSAD nastavlja sa slanjem borbenih trupa u Irak\nNakon vesti o angažovanju američkih specijalnih jedinica u radu sa kurdskim YPG-em u Siriji, izvestili smo i o dolasku američkih borbenih trupa u Iračku bazu Habaniju, gde bi trebalo da asistiraju iračkim trupama u borbi za Ramadi.\nNajnoviji izveštaji sa terena potvrđuju naše pretpostavke da se radi tek o prvom kontigentu američke vojske, a nove trupe i dalje pristižu u Irak.\nOve subote, jedan deo novih američkih borbenih trupa je stigao u vojni kamp u severnom Iraku, gde se pripremaju za napad na grad Mosul, koji je u rukama Islamske Države, izjavio je član bezbednosnog i odbrambenog odbora iračkog parlamenta.\nNajef Al-Shamari rekao je da je oko 90 vojnika stiglo u bazu Makhmur, blizu kurdske prestonice Irbila, a navodno će “iračka vlada i gradsko veće Mosula (u izgnanstvu) odlučiti da li će se amerikanci priključiti operaciji osvajanja Mosula.”\nNakon uspeha u održavanju medijske tišine povodom angažovanja borbenih trupa u Iraku i Siriji, Pentagon je negirao i ovaj izveštaj: “Kao što smo već rekli, američki vojnici nisu u borbenoj misiji u Iraku, već su tu da obučavaju, savetuju i pomažu misije”, izjavio je portparol.\nOno što upada u oko je da, ovaj put, ipak nisu negirali dolazak borbenih trupa u bazu Makhmur, već njihovu ulogu na terenu.\nMeđutim, Shamari je rekao agenciji Anadolu da će američkim borbenim trupama “upravljati operativne jedinice iračke, kao i kurdistanske regionalne vlade, i komanda koalicionih snaga.”\nMosul, drugi irački grad po veličini, ima oko 2 miliona stanovnika, a pao je u ruke Islamske Države u junu prošle godine bez ispaljenog metka. Naime, iračka vlada je u, predominantno sunitskom gradu, doživljavana kao okupaciona snaga, a nakon njenog povlačenja na glavnom gradskom trgu su okačene zastave Sadama Huseina i Izata al-Durija.\nU centralnoj banci Mosula, iračke vlasti su u panici ostavile oko 425 miliona dolara, i zlatne poluge u vrednosti od oko milijardu dolara, a u vojnoj bazi dovoljnu količinu američkog oružja da snabde 1/5 iračke vojske.\nAmerikanci su, čini se, primorani da vojno interveniše, jer ni pored obuke iračkih i kurdskih snaga i njihovog snabdevanja sa najmodernijim naoružanjem, kao i pomoći od strane vazdušnih udara međunarodne koalicije, praktično nikakav napredak na terenu nije ostvaren.\nNa pokušaj da se povrati Mosul nećemo čekati dugo, s obzirom da su šitske milicije, iračka vojska i kurdske snage već opkolile grad, a američka taktika dovođenja borbenih trupa u manjim brojevima ispostavlja se kao uspešna, jer ne podiže medijsku prašinu i ne podstiče priče o novoj invaziji.\nNedelja žestokih gubitaka iračke vojske\nDodao Ivo Kovačević dana 21/09/2015.\nTags: Al Anbar, Borbene trupe, Habanija, Invazija, Irak, Islamska Država, Mosul, SAD, Sirija


Prevara u braku ili vezi - strana 7 - Brak - Bebac.com - Forum\nLicno ovo istrazivanje ne smatram relevantnim jer iz citavog spektra ono izdvaja samo jedno: da li su ljudi ikada pozeleli da prevare i da li varaju. Ne bavi se time zasto nisu ili zasto jesu, ne pretresa problem ako ga i gde ima...\nPrevara nije slucajnost! Prevara se ne svodi na zivotinjski nagon i zov prirode, ima tu puno sansi da se odstupi i razmisli o posledicama. Postoji nesto sto se zove samokontrola i sto nas odvaja od zivotinja. Mozda ljubav nece trajati vecno, ali samopostovanje bi trebalo. To sto bi iko zarad strasti ili zanosa pljunuti ljubavi u lice samo bi trebalo oci da im otvori da bi se zapitali zasto i kome to cine- sebi ili osobi koja ih voli! Niko ko to uradi ne zasluzuje da bude voljen!\nBrak ili veza u kojoj se oseca frustracija i ogorcenost nije vredna da kao takva postoji. Na njoj se ili radi ili odustaje. Treba da budemo dovoljno zreli i da emocije (bilo koje vrste) naucimo da prepoznamo, kanalisemo, izrazavamo. Nezrelo je ocekivati da posle godina uspona i padova koje svaka veza sa sobom nosi pocetna zaljubljenost, zaludjenost, opsednutost i zanos jos uvek postoje u svom originalnom obliku. Zajedno sa nama trebalo bi da sazreju, a to i hoce ako postoji postovanje, tolerancija i razumevanje za druge i njihova osecanja, ali i sa jedne i sa druge strane.\nFrustracija, ogorcenost, zatvaranje u sebe, potiskivanje emocija, bes, inacenje, zatvaranje ociju i pretvaranje da se stvari ne desavaju- sve to od veze nacini lanac i kuglu oko noge onog trena kad iluzija o "happily ever after" pocne da bledi. A taj princ- kako to da je jednom bio princa odjednom, preko noci je postao zabac? Da nema mozda to neke veze i sa nama? Voljene osobe treba maziti (ali ne razmaziti), voleti (ali ne i gusiti), pustati ih da bi znali da je njihov izbor da nam se vrate, da znaju da im verujemo da ce to uraditi. Nema ljubavi bez poverenja i onaj ko ne daje ne zasluzuje da mu se da!!!!\nHvala svima koji su mi dali savet za moj problem.. Pokusacu sve to da prevazidjem, i krenem dalje. Videcemo, u svakom slucaju znacu da sam probala. Pozdrav\nK'o što ruskinja reče, razgovori razgovori razgovori...\nPričaj o svojim osećanjima, ne kritikuj ga, ne iščuđavaj se njegovom ponašanju, ma kako ti nezrelo ili nekorektno izgledalo...\nKaži i da si povređena, i da je tvoje poverenje poljuljano, ali i to da želiš da se zajedno potrudite... Ta kriza, na kraju, može da ojača vaš odnos, ukoliko uspete da iskreno razgovarate.\nIskreno, tvoja namera da se razvedeš jeste obojena jakim afektom (a tako ozbiljne odluke se ne donose u afektu), ali govori i o tome da si ponosna i da imaš samopoštovanje.. To je jako bitno za dalji razvoj vaše bračne veze.\nVeza/brak treba da bude stvar ličnog izbora a ne prinude ili pak rezultat kvazi-moralno (moralističkog) pritiska.\nSvima može da se desi da se sapletu, posrnu, padnu... Ali mogu i da ustanu.\n... isto tako sam svesna da nema muskarca koji je veran (ali zaista) samo je pitanje da li ce se za to saznati ili ne i da li ce se desiti pre ili kasnije. A na nama je da to (ne)prihvatimo.\nAli nema veze, ako saznam, vracam tri puta vise! A posle toga, videcemo sta cemo dalje!!!\nUf jeko,stvarno ne znam sta da ti kazem... Nemam pojma kako bih reagovala na istu situaciju... Da nema dece 100% bih odradila jednu "spijunazu"... Pitaj ga otvoreno,ili ako imas nekog ko izlazi na mesta gde on svira neka malo prati situaciju.... Strasn,mogu misliti kako se osecas... Mozda nije nista,drzim fige...\nDraga,mislim da kad bi bila uporna i raspitala se malo detaljnije,cula bi dal ima necega ili ne.Nije nemoguce..Al opet mislim da trebas prvo sama sa sobom da rascistis sta bi uradila,ostala ili ga ostavila,za sta imas volje i hrabrosti,s obzirom da kazes da on nije promenio svoje ponasanje prema tebi,stvtvorila sam sliku da imate lep brak i da se volite,zellis i bebu,uprkos toj sumnji od dva meseca.\nDraga jeka beko...mogu da zamislim kako ti je...recimo da sam i ja bila u slicnoj situaciji, ali u blazoj varijanti ( bile su u pitnju sms poruke i nista vise ) ludela sam ali ... ja sam sela i popricala sa njim, malo plakala ali nisam pravila frku, rekla sam mu ako me varas hocu da mi ti to kazes a ne komsije i znam da je sve to zza ljude i svakom se moze desiti i da cu mu oprostiti i blablabla i posle mnogo price sve mi je priznao...dopisivao se sa jednom ali se nisu videli.... ne znam, svakom to moze da se desi , zar new..budi uporna i pricaj sa njim, ali nemoj da besnis i da pravis frku....imaj razumevanja.\nnina tvoj slucaj nam je poznat i to smo razjasnili\ndopisivanje jeste strasno ali svakom se to desi i to nije nesto zbog cega se brakovi rasturaju, zar ne?!\nali jeko beko, ne znam sta fa ti kazem. ja jako verujem u zensku intuiciju, ali opet tvoji dokazi i govore i ne govore nesto. mozda se izcmakao sa nekom ,tipa pozdravljanje, pa mu je ostao sjaj i slicno, mada kod mene to ne pije vodu. ispitaj ga lepo, pricajte, pa ako je neka glupost da to prodje, a ako nije, teraj ga, jos si mlada.....\nali ipak proveri. mi zene znamo da preuvelicavamo nekad stvari.i naravno raspitaj se, ne zivis u new yorku-u pa da je to nemoguce.\ni samo napred.drzim ti fige.\nJeko beko, mnogo mi je tesko kada citam da se neka od devojaka nadje u ovakvoj situaciji kao ti... Ali nista drugo ne mogu novo da ti kazem a da devojke pre mene nisu napomenule... Ja se samo nadam da ce se da agonija brzo zavrstiti i da ces na kraju izaci kao osoba sa osmehom na licu\nE.draga Jeko,ovde sam potpuno videla sebe...I moj muz je muzicar.I upoznala sam ga bas na jednoj njegovoj svirci...I ja cu ti sad pisati nasiroko,jer sam imalapotpuno istu situaciju.Pre nego sto sam ostala trudna,pre nase "zvanicne" veridbe,ja sam vec zivela sa svojim sadasnjim muzem,kao da smo u braku...Ubrzo posle toga sam ostala trudna,ali sam vec tada pocela da primecujem stvar koje do tada nisam videla...Prvo jedno vece je iz cista mira otisao na svirku,za koju mi je rekao u momentu kada je sedao u auto...Vratio se posle par sati.Zaudarao je na zenski parfem.Navodno ga pevacica namirisala,jer je rekao kako ima ljubomornu zenu.I ja sam to ,kao svaka zaljubljena glupacica progutala.Puno puta je kuci dolazio sa sjajem,ali to ti je prica u fazonu,zagrle ga na svirci dok peva.Sve u svemu,kad god sam pravila pitanje oko toga da li me vara ili ne,uvek sam ja ispadala crna ovca i "bolesno ljubomorna".Poruke sam ranije redovno citala,da ne zna naravno,jer za njega je to strasno,to je njegova licna stvar i ne treba ja nos tu da zabadam.I da,ranije,kad god sam otvorila poruku od neke zenske imala sam sta i da procitam.Cak je jednoj slao i svoje slike.Ja sam se raspitala i saznala ko je ona,bila je udata i malo sam joj se revansirala,tako sto sam poslala njenom muzu poruku da ga vara,ali sam se na tome zaustavila i brzo zaboravila.sad mi je to smesno,ali sam tad bila ocajna i nisam znala sta da radim...Sad je sve totalno druga prica,ja sam okrenuta deci i o prevari malo razmisljam,pa mi je i lakse.Stavise,muza uvek molim da mi ne prepricava desavanja sa svirki,jer u svakoj toj prici bude puno vrhunski zenski i sve bas hoce "njega".Skoro mi je rekao i ako sam ja uporno odbijala,da je na nekoj svirci rekla jedna vrhunska p..ka,tako ih on naziva,kako ce ga razbiti od sexa...I sta da ti kazem,on se meni kune da me ne vara,ali ja bih sada svakako drugacije postupila,ako bi to bila istina.Ja se stvarno trudim da o tome,gde je i sta radi na svirkama,ne razmisljam,jer dzabe zamaram mozak...Ono sto bih u tvojoj situaciji uradila,recimo,prvo bih utvrdila da li je istina,spijuniraj ako treba,a onad nam se obrati za savet,imas nas ovde jako puno....Zelim ti Srecu\nNadam se da nisam udavila pricom\nprati ga... ako imas nacina sama ili sa nekim... ili poslusaj prethodne savete... bas mi je zao kad cujem ovako nesto. ne daj boze da moj muz uradi tako nesto... meni je to strasno i ja ne bih mogla da predjem preko toga. jer ako ja mogu nekome u potpunosti da se dam i da osim njega drugi ne postoje, da mu udovoljavam i ostalo a da mi vrati na taj nacim... onda me ta osoba ne zasluzuje.\nJoj Jeko... Bas mi je zao sto ovo citam,mogu misliti kako se osecas,znam da bi se mo svet raspao... Ne znam sta pametno da ti kazem...\njaoj zenske, ja bih i bez varanja mom muzu menjala zanimanje da je muzicar\nivanko, svaka tebi cast kad imas zivce kao konopce. mm da samo izusti tu rec "vrhunske pi...ke" ne znam kako bih reagovala.\njeko beko, sto ti se ne zivi???!!!! ma daj bre, lepa si kao lutka, mlada, nemas jos dece, ako te zaista vara na pocetku braka sta ce posle da radi??!!! sta god da je, zivot je pred sobom, i samo bi o sebi trebalo da vodis racuna, takvi muskarci dodju i odu... u zivotu treba zaliti za dobrim stvarima a ne za pogresnim. i naravno da ti se zivi jer si zdrava i prava.\na mozda te i ne vara mozda si se istripovala.\nzato proveri pa cemo onda da pricamo\nPrvo provera, saslušanje pa izvršenje\nma zasto ga spijuniras bre??!!!!!!!!!\ndovoljno je to kako se osecas , sta ce ti jos i dokaz???!!! pricaj lepo sa njim i vidi sta je i kako je....ili se raspitaj od neke drugarice. nemoj nikad ti da ucestvujes u spijunazi, uvek salji nekog\ni promena sifre na fejsu ne znaci da te vara\nkako da proverim on svira u vrnjackoj banji a ja sam u krusevcu!\nma necu ni da se trudim da ga proveravam!procice me ovo za neki dan,sa gospodinom ne razgovaram od sutra mu okrecem list!\nod sutra sam opet devojka vise nisam zena!nicija zena!PA AKO MU JE STALO DO MENE ON CE DA SE SMIRI A AKO NIJE SVAKO NA SVOJU STRANU!\nja drugo resenje nemam!\njeste mi tesko,nenormalno tesko,ali zivot ide dalje!\nMa bre polako..ne radiš ništa kako treba..treba da budeš smirena, a ne besna i ljuta..kada si smirena, bolje razmišljaš, a i on ako nešto radi će se opustiti..i da FB ne znači da te vara..gledaj ti mob\nvidis kako znas da razmisljas kad hoces!\nma nece da prica samnom na tu temu ni jednu rec mi nije reko sem sve sto ti se ne svidja ovde nadji slobodno na drugom mestu!celi dan mi to odzvanja u glavi!\nma ja ga neznam takvog!to nije on!to nisu njegove reci!\nma bre sta ja tu mogu ako naso drugu naso zasto onda pravimo bebu da mi ispasta dete!\nma ne bre...necu jos da radjam i kraj!\nto sto ti je rekao je uzasno, ali mozda je to rekao u nekom afektu ....ako si mu se tipa popela na glavu zvocanjem ili slicno....ne znam , nisam pametna...\nSvako ima svoj nacin da istera neke stvari u zivotu. Mislim, Jeko, da je to malo mozda nezrelo sa tvoje strane ako se odlucis na 'dramu', ali ne vidim u tome nista negativno. To si ti, takva si, pa teraj na svoj nacin.\nIpak, ako ti je stalo do njega, pokusaces ti da izgladis stvari i posle tog tvog besa. Muskarci ce pre da pobegnu da ne bi morali nista da resavaju. Takva im je priroda. da li ce posle da se kaju ili ne, to nije nasa briga. Ti treba samo da razmislis da li je tvoj brak vredan trosenja energije ili nije. Poljuljano poverenje je najgora 'klackalica' u braku. Nikad ne znas kad ces da padnes.


Sećanje | Sećate li se sudije na slici?\nSećate li se sudije na slici? Reč je o Žilu Vesijeu, sudiji koji nam je oteo pobedu protiv Španaca na Evropskom prvenstvu u Belgiji i Holandiji 2000. godine. Taj meč je završen rezultatom 4:3 u korist "crvene furije" za koju su tada nstupali Gvardiola, Jero, Mendieta i ostali...\nReprezentacija Jugoslavije je na Evropskom prvenstvu nastupala po prvi put nakon raspada države i takođe godinu dana nakon bombardovanja tako da nismo bili nešto naročito popularni na tom takmičenju. Tada smo bili najveći izazov za kladioničare širom planete.\nPrvi meč smo gubili protiv Slovenije sa 3:0 da bi potom u roku od šest minuta stigli vođstvo "zmajčeka" i na kraju odigrali 3:3. Potom smo u izuzetno tvrdoj utakmici savladali Norvežane sa minimalnih 1:0, da bi potom usledio odlučujući meč sa Španijom.\nDobar deo tadašnjih reprezentativaca naše zemlje igrao je u Primeri (Đukić, Đorović, Milošević, Jokanović, Nađ...), tako da smo odlično poznavali protivnika. Savo Milošević nas je doveo u vođstvo nakon pola sata igre, da bi Alfonso izjednačio u 38. minutu. Ponovo smo poveli preko Govedarice nakon pet minuta igre u nastavku, da bi Španci preko Munitisa već u sledećem napadu izjednačili na 2:2. Komljenović je petnaestak minuta pre kraja, činilo se tada, postavio pobedonosnih 3:2, ali je meč ušao u sudijsku nadoknadu gde je značajnu ulogu u preokretu i pobedi Španaca odigrao francuski sudija Žil Vesije.\nOn je najpre u 94. MINUTU dosudio krajnje kontraverzan jedanaesterac za Špance, kojeg je Gaiska Mendijeta pretvorio u gol, da bi potom produžio meč sve dok Alfonso svojim drugim golom nije doneo pobedu "crvenoj furiji" od 4:3.\nIpak, Slovenci su nam tada učinili bratsku uslugu odigravši 0:0 sa Norveškom, tako da smo kao drugoplasirana ekipa otišli u četvrtfinale. Sa ove vremenske distance bolje da nismo jer su nas tamo dočekali Holanđani koji su nas isprašili rezultatom 6:1.\n18. 04. 2016. u 22:00h\n21. 04. 2016. u 03:12h\nI thought I'd have to read a book for a divrsoecy like this! http://gmrksl.com [url=http://xbaseqi.com]xbaseqi[/url] [link=http://ylglhoqmsoy.com]ylglhoqmsoy[/link]


27. novembar, 12:25\nĐoković - Šardi: Sada je 12:0 18 Podeli Podeli na facebook Podeli na twitter Podeli na viber Pošalji na mail\n09.10.2018. / 12:11\nNovak Đoković i Žeremi Šardi igrali su meč na startu turnira u Šangaju. Srpski teniser pobedio za malo više od 80 minuta - 6:3, 7:5.\nRival Novaka Đokovića ma startu turnira u Šangaju bio je Francuz Žeremi Šardi. Vršnjaci, od kojih je Šarid stariji tri meseca, odigrali su do sada u karijeri 11 međusobnih duela i svi su pripali Đokoviću. Baš kao i današnji u Šangaju - 6:3, 7:5, posle sat i 25 minuta igre.\nĐoković je trenutno treći na ATP listi, a Šardi 41.\nNaredni rival Srbina u Šangaju biće pobednik duela Hjeon Čung - Marko Kečinato.\n7:5 - Đoković je u 12. gemu stigao do prve brejk lopte, ujedno i meč. Ali, Šardi se odbranio. Zatim je Francuz odigrao prelep poen, tačnije obojica igrača, ali je pripao Šardiju. Drama u gemu se nastavila kada se Đoković volšebno odbranio, da bi Žremi ispucao zicer u mrežu. Malo duža razmena pripala je Đkoviću za meč loptu broj DVA. E, tu više nije bilo spasa za Francuza...\n5:5 - I dalje bez brejk lopti u drugom setu.\n4:4 - Prvo, Đoković lagano dobija servis, ali ovaj put dodaje gas i sa nekoliko fenomenalnih poteza stiže nadomak brejka. Međutim, jednagreška, tačnije odlična odbrana Šardija i par dobrih servisa, spasili su 41. igrača sveta.\n3:3 - Ništa se ne menja u Šangaju. Još jedan odličan početak gema na servis Novaka Đokovića. Opet je Srbin, kada je poveo 40:0, zastqao, "dao" dva poena rivalu, a onga ga finiširao. Novak nekako u istom ritmu osvaja gemove, što se ne može reći i za Francuza. Dosta je pojačao servis i srpski as ima mnogo većih problema nego u prvom setu.\n2:2 - Iako je opet Novak izgubio dva poena na svoj servis, pitanje kome će pripasti gem nijednog trenutka se nije postavilo. Vrlo siguran je Đoković, pa čak i kada gubi poene deluje da mu Šardi ni u 12. međusobnom duelu ne može ništa. Ali, i Šardi je odmah potom imao lagan gem.\n1:1 - Sličan početak kao u prvom setu. Po gem na obe strane.\n6:3 – BREJK! I Đoković je morao da se pomuči za vođstvo 5:3. Šarid je odigrao vrlo dobro i držao je gem u egalu. Ali, onda su usledile dve greške Francuza… Prvi set je završen posle drugog brejka Novaka Đokovića. Srbin je poveo, a čini se da se nije mnogo ni umorio. Posle nešto više od pola sata, spremamo se za drugi set.\n4:3 - Đoković je odmah materijalizovao brejk i vrlo sigurnim gemom poveo 4:2. Nije izgubio nijedan poen. Srbin je polako oduzeo gas i Šardi je posle tri izgubljena gema ponovo dobio jedan.\n3:2 - BREJK! Ponovo pritisak Đokovića na servis Žeremija Šardija. Posledica toga su dve brejk lopte (15:40). Već posle prve Đoković je prvi put poveo na ovogodišnjem izdanju turnira u Šangaju.\n2:2 - Šardi je imao prvih većih problema na svom servisu. Doduše, nije mu bio ugrožen brejk loptom, ali ga je dobio na razliku. Đoković je napravio nekoliko neiznuđenih grešaka i to je glavni razlog što već u trećem gemu nije viđen brejk. S druge strane terena, na servis Đokovića, Francuz je, ipak, uspeo da zabrine našeg tenisera. Delimično je proradio prvi servis, tako da je Nole ekspresno poveo 4:0. Međutim, tek posle neiznuđene i duple servis greške, Đoković je okončao gem.\n1:1 - Prva dva gema igrači su lako dobili i sačuvali servise. Žeremi Šarid odlično servira na početku meča, što, za sada, Đokoviću pravi određen problem.\nNovak Đoković tenis atp lista atp šangaj masters\n09.10.2018. / 18:27\nЈош један рекорд. Меч између двојице играча, а да један од њих не узме ни један сет.\n09.10.2018. / 14:20\nGazi Nole do titule!!! 💖😘


Vesti online / Vesti / Srbija / Roditelji ubijenih gardista za "Vesti": Sinovi nam trunu, a ubice na slobodi\nRoditelji tragično nastradalih gardista, Dragana Jakovljevića i Dražena Milovanovića, prisustvovali su 8. decembra prošle godine sastanku na kome su osim tadašnjeg premijera Aleksandra Vučića, bili prisutni i čelnici Vojno-bezbednosne agencije, kao i BIA. Prema tvrdnji njihovog advokata Predraga Savića, Aleksandar Vučić je tada rekao da postoje nove informacije, te da je neko namerno zamenio parafinske rukavice čime je istraga, svesno, skrenuta u pogrešnom smeru.\nLagali su nas: Janko Jakovljević i Petar Milovanović\nU razgovoru za "Vesti" povodom 13-godišnjice od ovog događaja, Janko Jakovljević i Petar Milovanović priznaju da se ne sećaju da li je Vučić to zaista i rekao, ali su jednoglasni da im je tadašnji premijer poručio da veruje da su njihova deca ubijena.\n* Barutom prikrili ubistvo?\n* Porodice gardista: Vučić nam je rekao da su parafinske rukavice podmetnute (VIDEO)\n- Na tom sastanku je bilo veoma puno ljudi iz raznih ministarstava, vojnih i civilnih službi i, iskreno, zaista se ne sećam da li je to rekao ili ne jer su se tim detaljima bavili naši advokati. Aleksandar Vučić je bio potresen ovim slučajem i tada nam je saopštio čitav niz detalja do kojih su došle vojne službe, kao i da je uveren da su naša deca ubijena. Međutim, i sam sam zbunjen zbog čega se ova informacija držala u tajnosti skoro godinu dana, od decembra do sada. Očekivao sam da je možda predmet istrage Komisije koja je ubrzo formirana, ali pitanje je da li je ona uopšte i radila - kaže Janko Jakovljević.\nOn veruje da Aleksandar Vučić ima dovoljan autoritet da bi slučaj koji je već 13 godina u rangu misterije, ipak mogao biti rešen.\n- Svaka kuća mora da ima domaćina, čoveka koji se za sve pita. Verujem da Vučić može da naredi da se istraga ubrza i da napokon saznamo ono što nas sve ove godine tišti i zbog čega ne spavamo - ističe Jakovljević.\nOn nema dileme da neko sve ove godine namerno koči istragu.\n- Kao da se namerno sve odlaže, da godine prolaze da bi na kraju i mi roditelji umrli, da l' od starosti, da l' od tuge. Onda više ne bi bilo nikoga ko se interesuje za ovaj slučaj. Uostalom, i mediji pišu isključivo samo 5. oktobra. Onda cele godine grozna tišina... - veli Jakovljević.\nPetar Milovanović je manji optimista kada govori o tome da li bi pravosuđe Srbije moglo uspešno da reši ovaj slučaj.\n"Koga briga za seljačku decu"\nSlučaj pogibije dvojice gardista dosad je više puta politizovan. Milovanović kaže da porodice u tome ne žele da učestvuju.\n- Molimo sve da nas ne uvlače u politizaciju, jer ovo je muka koju ni crnom đavolu ne bih poželeo. Tadiću sam otvoreno rekao: "Šta bi se dogodilo da ste u moj koži? Pa ceo Beograd bi bio prekopan da se nađe ubica." Ovako, videla država da su to obične, seljačke porodica, pa ih pustili - ističe Petar Milovanović.\n- Dosad su svi bog zna koliko obećavali i svi su nas na kraju slagali. Zato sam i sada sumnjičav. Razgovarao sam sa svima, od Tadića pa nadalje, ali to su bila samo prazna obećanja. Da hoće, država ovaj slučaj može da reši u vrlo kratkom roku. Mnogo zamršenije slučajeve su rešavali, a ni Janko ni ja svoju decu nismo poslali na ulicu, već ih je država tražila i mi smo joj ih dali. Zato je za mene država najodgovornija. Kada neko ubije kuče, odgovara za to, a našu decu je država vratila u sanducima i ne može da bude da za to niko nije kriv - ogorčeno ističe Petar Milovanović.\nI Janko Jakovljević i Petar Milovanović nemaju dileme da, ako do pravde ne dođu u Srbiji, potražiće je pred Sudom pravde u Strazburu.\n- Mi smo običan, prost svet, seljaci. Nemamo puno iskustva sa pravom, ali i nama je jasno da ne može predistraga da traje 13 godina i da se ništa nije uradilo. Očigledno je da neko namerno zataškava ceo slučaj. Ako nam domaće pravosuđe ne pomogne, znamo šta nam je. U Strazburu ćemo naći pravdu - ističe Janko Jakovljević.\nSRBIJA Porodice gardista: Vučić nam je rekao da su parafinske rukavice podmetnute (VIDEO)\nHRONIKA Roditelji poginulih gardista: Tufegdžića štite, a naše dece kao da nije ni bilo\nSRBIJA Barutom prikrili ubistvo?\nSRBIJA Porodice gardista čekaju na istinu\nPonedeljak 09.10.2017. 00:47\nVojska je jos uvek rezimska kao za vreme Tita .kao i policija .Isti ljudi od 90 samo ma,li mladji samo slam bez ponoisa i savesti sta jadni ljudi da ocekkuju. To samo moze da resi vlada soasa i povratak paralamentarne Monarhije .Narodnaa vojska,Zandarmerija da pohapsi sve bez pokrica kriminalce prvo Vucica i sve ovaj sljam 90% iz parlamenta.\nPonedeljak 09.10.2017. 15:30\nI ja verujem u Strazbur,dobićete istinu i pravu odštetu za vašu decu vojnike


Tamara Đurić otkriva da li je istina da se razvodi\nSamo za SCANDAL! Tamara Đurić otkriva da li je istina da se razvodi budući da se o njenom ljubavnom statusu nedeljama unazad spekulisalo. Poznata rijaliti zvezda i starleta otkriva pravu istinu o odnosu s Nikolom i otkriva da li u njihovom braku uopšte postoje razmirice. Evo šta je rekla odmah na početku…\n– Nije tačno, ne razvodim se!\nPa zašto su onda mediji plasirali tu vest?\n– Zato što u svakom braku ima nesuglasica. Ja sam po prirodi dosta nervozna i umem da donosim brze odluke. Nije lako sa mnom, posebno Nikoli koji je zaista dobar muž i otac.\n– Ni sa kim svakodnevno. Sa svima sam maltene dobra, ali nemam ja vremena da izlazim i viđam se, ispijam kafe i slično… Otvorila sam dve firme, time se bavim, bavim se detetom, sobom, treningom… Viđam se samo sa pravim prijateljima koje sam pomenula u prethodnom odgovoru.\nPročitajte: Razvodi se Tamara Đurić: Kako se raspala porodica poznate starlete\nPročitajte: Pretio joj smrću i pratio je! Tamara Đurić o teškim trenucima: Taj čovek je hteo da naudi mojoj porodici!\nTamara Đurić – Ja sam ćerkin rob\nKako se snalaziš sa ćerkom?\n– Trudim se, baš dajem sve od sebe i ako mogu nešto da kažem za sebe, onda tvrdim da sam dobra majka! Nikad nisam za sebe rekla da sam nešto dobro, ali da sam dobra majka, to niko ne može da mi ospori. U neku ruku postala sam njen rob i ništa mi nije teško.\nKo je naša najveća zvezda na estradi?\n– Privatno slušam Josipu Lisac, volim stari rok i muziku koja me umiruje. Ali ako me pitaš za cajke, nema šta, bez konkurencije, što se žena tiče, Ceca je najveća zvezda, možda čak i jedina zvezda. A od muškaraca Čola. Naravno, volim i Đanija da slušam, s njim se i družim i obožavam ga.\nJesi li pratila Evroviziju?\n– Jesam, baš sam oduševljena Konstraktom, verujem da će dobro proći. Nije da ja to slušam kod kuće, ali mislim da se to traži za Evroviziju. Ne može ona druga pesma da ide, kako ide, Čaršija, nešto…\nTo je Sara Jo…\n– To mi zvuči kao prerada one pesme cela čaršija tvoje ime zna… To ne može za Evroviziju, a čaršija i avlija je da se sluša na lokalnom nivou.\nPročitajte: Estetske operacije Tamare Đurić: Imala sam 100 intervencija – Evo šta je sve starleta uradila na sebi!\nLUKASU NE TREBA EVROVIZIJA U KARIJERI\nDa li je Lukas trebalo da se prijavi za Evroviziju?\n– Njemu to ništa ne bi značilo, sve i da je pobedio. Lukas je zvezda, pa je zvezda. Iza njega će ostati velike pesme i biće upamćen dugi niz godina. Ima i on neke pesme koje bi mogle da idu na Evroviziju, više nego ova Oskar.\naca lukas brak cerka đani evrovizija intervju josipa lisac ljubav makaroni muž nikola nikola razvod rijaliti zvezda scandal intervju starleta tamara djuric tamara đurić\nFOTO: SCANDAL! / Ata Images


Ljetna scena "Jazavca" | Srpskacafe\nLjetna scena “Jazavca”\nSrijeda, 15.07.2020., 16:42 Četvrtak, 16.07.2020., 08:22\nGradsko pozorište Jazavac dobija ljetnu scenu i to na lokaciji bašte nekadašnjeg Music Halla. Pod vedrnim nebom, odmah uz rijeku Vrbas, tu će u narednom periodu da odigraju svoje predstave. Organizovaće i nekoliko koncerata, ističu predstavnici ovog pozorišta, ne krijući koliko su zapravo ponosni na ovaj projekat.\n– Odlučili smo da ovo ljetno ne sjedimo skrštenih ruku, jer pored ove situacije, mi moramo raditi i živjeti dalje. Na ovoj sceni ćemo izvoditi, prije svega naše predstave, predstave sa nešeg repertoara. Organizovaćemo i neke koncerte i neke druge događaje, a pokušaćemo i da ugostimo neka druga pozorišta, sve u zavisnosti da li će se moći i kako putovati. Mislim da će Banjalučani imati priliku ovo ljeto da vide gotovo sve naše predstave. Nadam se da će im ovdje biti lijepo, baš kao što im je lijepo i u Sali Jazavca – ističe Ljubiša Savanović, osnivač ovog pozorišta.\nŽivot ne može stati, pa tako ni pozorište. Predstavnici Gradskog pozorišta Jazavac navode kako su vež sada ljudi zadovoljni jer će moći da budu dio pozorišta na otvorenom. Mnogi prijatelji su pomogli prilikom realizacije ovog projekta, a među njima je i grad Banjaluka.\n– Za ovaj ambijent, za sam izgled scene, zaslužan je naš kolega i prijatelj Gradskog pozorišta Jazavac, arhitekt Željko Kusić, koji nam je i prošle godine pomogao kada smo renovirali ulazni hol. Za taj projekat on je već nagrađen, a ja vjerujem da će publika uživati i u ovom ambijentu, koji je u skladu sa prirodom koja nas okružuje i sa samom arhitekturom Sportske dvorane Obilićev. Ne sumnjam da će publici da bude lijepo. Ovo ljeto ćemo im ponuditi dobar program. Na kraju ljeta vjerujem da ćemo svi biti zadovoljan – dodaje Savanović.\nEpidemija korona virusa na pauzu je stavila sve , pa tako i rad Gradskog pozorišta Jazavac. Ipak, optimistični su, nadajući se kako će već u septemrbu mjesecu glumci, ali i publika imati priliku da se vrati u prostorije ovog pozorišta.\nGradsko pozorište Jazavacljetna scena\nČetvrtak, 13.08.2020., 19:38 Četvrtak, 13.08.2020., 18:59


Manji Kur, 70 krugova do konacnog zbogom - B92.NET\nOno što se desilo u Kanadi bilo je samo pitanje vremena. U svojoj 42. trci ekipa BMW-Zauber ostvarila je prvu GP pobedu, i to odmah dvostruku. Zauber je u F1 od 1993, BMW (ponovo) od 2000, ali je Montreal prvo slavlje za ovu kombinaciju. U auto-sportu uopšte veliki je uspeh ispuniti zacrtano, a baš se to dešava bavarsko-švajcarskoj ekipi. Zato u nemačkim medijima i konstatuju da se "plavo-bela bajka nastavlja."\nIzvor: petak, 20.06.2008. | 21:38\n"Brak" BMW-a i Zaubera najavljen je 2005, stupio je na snagu naredne godine, a u već u njoj su izboreni prvi podijumi. Iz sezone u sezonu, planovi su najavljivani i ostvarivani, ekipa je stekla veliki ugled radeći precizno, detaljno i postepeno. Ako su očekivanja javnosti i skakala, dr Mario Tajsen ih je krotio i spuštao na zemlju. Pedantnost i temeljitost konačno su nagrađeni, činjenica je da je i doza sreće poduprla rezultat u Montrealu, ali je i činjenica da Kubica vodi u prvenstvu sa 4 boda prednosti ispred Mase i Hamiltona, a da je ekipa druga u poretku konstruktora, na samo -3 u odnosu na Ferari. Sve to, iako po brzini BMW Zauber F1.08 nije auto koji apsolutno može da parira propetim konjićima i srebrnim strelama.\nPrvi pobednički šampanjac, i najavljen za 2008, došao je kao kruna stalno dobrih plasmana. BMW-Zauber obeležio je svoju F1 avanturu novim kamenom-međašem. Dr Tajsen ponovo mora da smiruje strasti, zaustavi euforiju i odgovara na pitanja o tome da li ekipa sanja o tituli prvaka sveta. Zato opet slušamo: veliki atak na Ferari i Meklaren Mercedes planiran je za 2009. i to ostaje zacrtano.\nKubica je osetio svoj trenutak i načeo osetljivu temu: "Izvezli smo sedam trka, ja sam na čelu tabele. Nadam se da će me tim stopostotno podržati, da bismo ovo vođstvo odbranili do kraja“, rekao je 23-godišnjak minhenskom "Abendcajtungu". Svestan svoje novopronađene snage, Robert izgleda oseća da nema razloga da ustupa pred Kimijem, Luisom ili Felipeom.\nSada u ulozi lidera šampionata, i kao nesporno uspešniji u ekipi, Robert očekuje i podršku timskog kolege Hajdfelda. S druge strane, Tajsen izbegava da dodeli status prvog vozača, ali Poljak u bodovima ima +14 u odnosu na Nemca, dok u kvalifikacijama dobija Nika sa 7:0. Hajdfeldu se ne bi dopalo da bude pomoćnik osam godina mlađem kolegi, koga je još prošle godine prilično ubedljivo pobeđivao. Baš od "brzog Nika" očekivalo se da će za BMW Zauber pobrati plodove koje sada kupi Kubica.\nIpak, Nik u ekipi ima dovoljno kredita, njegov doprinos u razvoju prosto je nemerljiv, ali ne da se živeti od stare slave. On će morati da se poboljša, prvenstveno u kvalifikacijama. S jedne strane, živa je priča da su iz Minhena započeli kontakte sa Alonsom. S druge, Tajsen je najavio produžetak saradnje sa Kubicom. Pošto Poljaka neki već vide kao Kimijevog naslednika u Ferariju, BMW želi da ga već sad obaveže dugoročnim ugovorom, iako mu aktuelni važi i 2009. Robertova plata trebalo bi da se udvostruči i da po sezoni dobija 10 umesto 5 miliona evra.\nKubica je do prvog trijumfa stigao u 29. trci u Formuli 1. Ključno pitanje je da li on sam veruje da može da postane prvak već ove godine. Izjava najbliža odgovoru glasi: "Nisam očekivao da budem vodeći u prvenstvu posle sedam trka, jer naš auto nije apsolutno najbrži u F1. Ali, imamo potpunu pouzdanost. Na tom polju smo prošle godine još imali problema, ali smo se od onda mnogo poboljšali. I posada u boksu sjajno radi svoje, kao i svi u ekipi. Redovno sam osvajao poene ove godine, ali naravno da ne znam da li će se to nastaviti. Koncentrisaću se na trke jednu po jednu i pokušati da izvućem maksimum poena u svakoj situaciji. Naravno, konstantnost je važan faktor i nadam se da ćemo moći dalje da poboljšavamo auto. Onda možemo da postignemo mnogo. Šta god da se desi, moramo da učinimo sve da izvučemo najbolje iz ove situacije. Najzad, ko zna kada će se opet ukazati ovakva šansa. Jedno je sigurno, ja ću dati sve od sebe."\nIn memoriam: Ove Anderson\nBivši šef Tojota F1 tima, Ove Andersson, poginuo je na reliju oldtajmera u Južnoj Africi, posle frontalnog udara u drugi auto. Šveđaninu je bilo 70 godina. Sa njim za kormilom, Tojota je ušla u F1, ali Oveova strast prema auto-sportu i njegovo polje delovanja imaju daleko veće razmere.\nSvoju trkačku karijeru Anderson je započeo u reliju i bio prilično solidan vozač, a učestvovao je i na trkama sportskih automobila u šezdesetim godinama XX veka. Godine 1972. osnovao je sopstveni Anderson motorsport tim i bavio se pripremanjem Tojota za relije. Kad je ova ekipa osvojila prvi WRC reli za japansku kuću, premeštena je u Brisel i nazvana Tojota tim Evropa (TTE). Ekspanzija je nastavljena, sedište je 1979. preseljeno u Keln i odatle se upravljalo svim zvaničnim sportskim operacijama Tojote u Evropi.\nDo procvata dolazi u devedesetim, u doba WRC titula Karlosa Sainca. Godine 1993, Tojota je otkupila kompaniju od Andersona, ali je on ostao na njenom čelu. Interesovanje Japanaca za reli nagrađeno je sa 43 pojedinačne pobede, četiri vozačke i tri proizvođačke titule u WRC-u, iza kojih je stajao TTE. U rezime ekipe ulazi i rad na sportskom prototipu za 24 časa Le Mana. Tojota GT1 istakla se 1998. i 1999. (drugo mesto), iako trku nije osvojila.\nKada je centar pažnje postala Formula 1, tim je promenio naziv u Tojota Motorsport i Anderson ga je predvodio do završetka 2003, da bi potom ostao konsultant i počasni predsednik. U znak uspomene i poštovanja, Tojotini bolidi imaće crnu traku na Velikoj nagradi Francuske, a ako postignu ikakav dobar rezultat, ljudi iz ekipe znaće da imaju da ga posvete čoveku kome su trke bile ultimativna životna inspiracija, zapravo i razlog postojanja.\nŠtrajka neće biti\nUduženje gran pri vozača (GPDA) tražilo je sastanak sa predsednikom FIA, Maksom Mozlijem, kako bi ishodovao sniženje tarifa za dobijanje superlicenci. Do ove godine, licenca je koštala 1.725 evra, plus dodatnih 456 € za svaki poen osvojen u prethodnoj sezoni. Od 2008. svote su povećane nekih osam puta. Sada je osnovna cena 10.000 €, a poen vredi dodatne 2.000 evra. U januaru je Mozli ovo povećanje obrazložio činjenicom da se mnogo ulaže u bezbednost, da to koristi vozačima, te da je logično da oni snose deo troškova.\nGPDA tvrdi da ovo povećanje najviše pogađa vozače koji nemaju posebno lukrativne ugovore i kao primer navode Roberta Kubicu, koji će zbog osvojenih bodova platiti superlicencu mnogo više nego što je očekivao. Pominjana je čak i mogućnost štrajka pilota ukoliko se ne bi izašlo u susret njihovim zahtevima.\nProtagonisti su se potom oglasili i isključili bojkot trka kao sredstvo pritiska. "Nema razloga za štrajk", kaže Kimi Raikonen. Sa njim se slažu i Masa i Hajdfeld, ali svi ostaju na stanovištu da superlicenca košta previše. Kimi i Luis ove godine "ulaznicu za F1" plaćaju više od 200.000 evra. "To je mnogo novca i pokušavamo da ubedimo Federaciju da smanji taj trošak," kaže novopečeni lider šampionata. Njega će licenca koštati desetinu zarade nakon ovako uspešne sezone, pa je Poljak shvata kao "kaznu za uspeh": "Ako je zbog bezbednosti, platiću, ali ne vidim zašto bi jedni plaćali više od drugih." Iako nisu članovi GPDA, Raikonen, Hamilton i Masa potpuno podržavaju zahteve kolega i traže da cena superlicence bude jednaka za sve.\nSemafor (potencijalnih) šampiona\nStaza "Žil Vilnev" od 1999. ima "zid šampiona", a ne bi bilo zgoreg dati prigodno ime i semaforu na izlasku iz boksa. Prošle godine, crveno svetlo tu su ignorisali Masa i Fizikela i bili diskvalifikovani. Ove godine, Raikonen i Kubica su ga poštovali, pa je opet završilo katastrofom po Ferari, jer je Hamilton bio zadivljujuće nonšalantan spram dešavanja ispred i eliminisao i sebe i svetskog prvaka.\nBio je to jedan jedan od najglupljih poteza Hamiltonove karijere, ne i presudno najgluplji, jer je teško zaboraviti Šangaj 2007. Reakcija FIA bila je izricanje kazne: startni hendikep od 10 mesta u Francuskoj cena je za "isključen mozak" na izlasku iz boksa u Kanadi. Istu penalizaciju zaradio je i Niko Rozberg, još jedan "spavač" iz Montreala.\nRaikonena su izgleda više razbesnela Hamiltonova opravdanja i negodovanje zbog izrečene kazne ("Vozimo trku, kako se može videti crveno svetlo na izlasku iz boksa?"), pa je reagovao: "Ne mogu da verujem da nije video semafor, još manje mogu da verujem da nije video dva nepokretna automobila ispred. Zna da je svetlo bilo crveno. Nezgode se dešavaju, ali ne sa dva auta koji stoje. Kaznu je zaslužio. U Francuskoj mu barem neće biti jednostavnije."\nMercedes je stao u odbranu svog vozača. Govori Norbert Haug: "Luis je u svoje 24 F1 trke osvojio više bodova nego ijedan konkurent. Rođeni je trkač, ali čak i on ponekad greši. Niko nije savršen. I Luis i Niko Rozberg su dva najveća talenta poslednjih godina, a počinili su istu grešku. To im ne umanjuje klasu. Ni Kimi u Monaku nije delovao kao aktuelni prvak. Ipak, razumem da su on i njegova ekipa ogorčeni što se ovaj udes dogodio. Izvinio sam se Kimiju i Stefanu Domenikaliju za ovaj maler. Luis je stvar već pregurao, njega greške čine mudrijim."\nLabudova pesma u Neveru\nProšli smo Monako, Meku bogatih i slavnih, prošli smo i kanadsku metropolu, sledeća destinacija Formule 1 je provincija. Manji Kur je živopisno selo u Burgundiji, u dolini Loare, u geografskom središtu Francuske, nekih 260 kilometara južno od Pariza. Formula 1 ovde se vozi od 1991, a organizovanje trke "u nedođiji" svojevremeno je imalo jaku podršku francuske vlade, kojoj je cilj bio da podstakne privredni razvoj regiona.\nF1 i Francuska su teško razdvojivi pojmovi. Prva Velika nagrada Francuske vožena je 1950. u Remsu, a zemlje Gala nije bilo na kalendaru jedino 1955, posle tragedije u Le Manu. Gran pri je 14 puta održavan na Pol Rikaru, 11 u Remsu, po pet u Dižonu i Ruanu, u četiri navrata u Klermon-Feranu i jednom u Le Manu. Ovogodišnji, osamnaesti susret elite u Manji Kuru biće i poslednji; mi smo se od Nevera oprostili još 2007, ali je još jedna godina života kupljena jer se ne zna kuda bi trku valjalo izmestiti.\nTradicija i doprinos Francuske auto-sportu, kao i jaka auto-industrija na neki način zapovedaju da F1 tu mora da se vozi. Uz sve mane, Manji Kur ima i retke prednosti: upućeni kažu da je to dobro mesto za trkanje i atmosferu zajedništva u padoku. Nema dodatnih stresova i pritiska, nema stvari koje odvlače pažnju na mondenskim mestima. Ovde se sport vraća svojoj suštini, navijači koji dolaze pravi su ljubitelji trka, a ne perifernih atrakcija. Međutim, lokacija udaljena od bilo kojeg većeg grada ispisala je smrtnu presudu 4,411 km dugačkom autodromu.\nManji Kura dogodine neće biti na kalendaru, ali je veći problem što je apsolutno neizvesno koja će ga staza zameniti. Eklston je priželjkivao Pariz, možda uličnu, možda pistu u blizini tamošnjeg Diznilenda, ali zasad ne izgleda da postoji jasan plan.\n"Kralj" Manji Kura je sigurno Mihael Šumaher. On je u Neveru u periodu 1994-2006. pobeđivao osam puta. Velikom Nemcu bilo je svejedno da li vozi Beneton Ford, Beneton Reno ili Ferari, da li je motor V8 ili V10, a u posebne podvige spada trijumf sa četiri pit stopa, nužno zlo, ali i velemajstorski sprovedena taktika 2004.\nU krivinama sporo, u šikanama brzo\nKonfiguracija Manji Kura obuhvata sve vrste krivina. Preovlađuju spore i srednjebrze, a najbrži su šikane Nirburgring i Imola, prve tri krivine i ceo početni sektor staze. U trećem zavoju (Estoril) auto prvo ima nemiran zadnji kraj, potom podupravlja, pa završava preupravljanjem. Pista je izuzetno glatka što se u set-apu odražava kroz 2-3 milimetra niži klirens i tvrđe oslanjanje, ali je osetljiva na fluktuacije temperature, pa prianjanje varira, a vremena kruga, s tog razloga, mogu se razlikovati i do 2 sekunde. Faktori koji se uzimaju u proračun jesu pravac i brzina duvanja vetra.\nU ključne prohteve spadaju aerodinamička efikasnost (što manji otpor vazduha za određeni potisak) i upravljivost, odnosno stabilnost u početnim brzim krivinama i brzim šikanama. Finalna šikana remeti harmoničan krug, ima naročito visoke ivičnjake koji lansiraju bolid u vazduh, a preko kojih mora da se gazi. Kako je pit lejn kratak, u boksu se gubi malo vremena, te su moguća i tri pit-stopa, a pre četiri godine videli smo Šumijevu pobedničku strategiju koja je brojala četiri.\nZa glatku i ravnu površinu piste u Manji Kuru predviđene su medijum i meke Bridžston potenca gume. Kako su pre trke 2007. novim asfaltom presvučene dve trećine piste, prianjanje varira i zbog različitih svojstava podloge. Prošlogodišnja dobitna kombinacija Kimija Raikonena bila je medijum - medijum - meke gume. Trošenje kočnica je nisko, punim gasom se vozi 63% kruga, aeropotisak je visok (na skali od 1-10, vrednost bi mu bila 8), gume se ne troše posebno, a prosečna brzina dostiže 210km/h.\nKrajnji cilj set-apa jeste uravnotežen automobil, koji nema težnju ka podupravljanju i preupravljanju. Menjači se podešavaju sa sporim krivinama na umu, tako da u krajnjem efektu favorizuju ubrzanje. Adelejd ukosnica savršeno je mesto za preticanje, jer je na kraju dugog pravca. Na kočenju za ovo mesto, brzina pada sa 300km/h na 60km/h i tu deluje sila usporenja od 4 g. U igri za obilaženje je i pretposlednja krivina, Licej.\nBlaga prednost možda je na strani Ferarija, ne samo zbog tradicije, već i zbog rezultata iz 2007, kojim je Raikonen fundirao svoju šampionsku sezonu. Ipak, jedino što znamo jeste da Hamilton i Rozberg neće startovati s jedne od čelnih pozicija, a što se ostalog tiče, dokle god favoriti ne potvrde predsezonska očekivanja, prvenstvo se može smatrati sasvim otvorenim.


PREMIJER LIGA: Pulišić je heroj Čelsija, Klop uspeo da pomeri 'parkiran autobus' ispred Evertonovog gola! (VIDEO) - Evropske lige, Fudbal, Top News\nPREMIJER LIGA: Pulišić je heroj Čelsija, Klop uspeo da pomeri ‘parkiran autobus’ ispred Evertonovog gola! (VIDEO)\nFOTO: Premier League/Twitter\nHotSport 24.04.2022., 20:22\nU okviru 34. kola Premijer lige fudbaleri Čelsija pobedili su Vest Hem na svom stadionu minimalnim rezultatom – 1:0.\nU prvom poluvremenu nije bilo većih uzbuđenja, obe ekipe su delovale ‘uspavano’ i apsolutno nisu uspele da opravdaju očekivanja navijača, koji su verovali da će im igrači na terenu prirediti pravi spektakl.\n‘Mirno’ je bilo sve do 70. minuta, kada je viđena prva ozbiljnija šansa na meču. Tada je Andrij Jermolenko sjajno šutirao, a golman Čelsija je fenomenalnom intervencijom sačuvao svoju mrežu. Pet minuta kasnije, domaći su imali sjajnu priliku preko Vernera, međutim njegov udarac je zaustavio Fabianski.\nU 85. minutu defanzivac Vest Hema Krejg Douson skrivio je penal i tom prilikom dobio crveni karton. Odgovornost na sebe je preuzeo Žoržinjo ali sa ‘bele tačke’ nije bio precizan, ipak na njegovu sreću pet minuta kasnije Pulišić je postigao podenosni gol za svoj tim.\n🤩 Ohhhhhhhh Pulisic 🇺🇸 de nouveau remplaçant avec @ChelseaFrance offre le but de la victoire !!!!\n📈 C’est son 5ème cette saison (2ème meilleur depuis ses 9 en 2019/2020 à son arrivée) ! https://t.co/XPfUWmvt1F\n— La MLS en Français 🇺🇸🇨🇦🇫🇷 (@MLS_FRA) April 24, 2022\nBarnli je takođe na svom stadionu slavio protiv Vulverhemptona – 1:0. Videla se jasna želja kod domaćih fudbalera, igrali su agresivno od samog starta meča i to im se i isplatilo.\nJedini gol na meču viđen je u 62. minutu kada je Vou Veghorst asistirao je Mateju Vidri koji u toj prilici nije imao većih problema.\nFudbaleri Liverpula slavili su pred svojim navijačima protiv Evertona sa 2:0. Posle nešto mirnijeg prvog poluvremena, u drugih 45 minuta je bilo mnogo više uzbuđenja.\nEverton je vrlo defanzivno ušao u ovaj meč, međutim četa Jirgena Klopa je uspela da probije tvrd bedem oko protivničkog gola i nastavi pohod ka šampionskoj tituli. Protivničku mrežu načeo je Robertson u 62. minutu, da bi sve bilo rešeno u 85. minutu, kada se u strelce upisao i Oriđi.\nČelsiEngleskaEvertonLiverpulPremijer ligaVest Hem\nPrethodna vest ‘UŽIVAO SAM IGRAJUĆI SA PARTIZAN’: Sadik se prisetio boravka u Humskoj ulici, evo kako sada gleda na period koji je proveo u Beogradu!\nSledeća vest UF, MALO JE FALILO: Pogledajte koliko je ovaj dečak imao sreće – umalo da ga Novakov reket pogodi u glavu! (VIDEO)\n‘UŽIVAO SAM IGRAJUĆI SA PARTIZAN’: Sadik se prisetio boravka u Humskoj ulici, evo kako sada gleda na period koji je proveo u Beogradu!\nUF, MALO JE FALILO: Pogledajte koliko je ovaj dečak imao sreće – umalo da ga Novakov reket pogodi u glavu! (VIDEO)


Nemačka: Apsolutni heroj Vladimir Lučić - KOS magazin\nNemačka: Apsolutni heroj Vladimir Lučić\nKomentator drugog meča finalne serije između Bajerna i Albe je nakon samo nekoliko minuta primetio da gledamo totalno drugu utakmicu, za razliku od premijere finala, i neki sasvim drugi Bajern. Da li je prethodna noć za Andreu Trinkijerija i njegove saradnike bila besana ili ne, to ćemo teško saznati, ali da su utakmici pripremili i vodili vrhunski dileme nema. Iskusni Italijan je znao koliko je ovaj meč važan, dobio je ono što je hteo brejk u Berlinu, a na kraju u izjavi posle meča izrekao suštinu trijumfa: “Kad igramo odbranu dobijamo, kada je ne igramo gubimo”.\nOd starta su gosti bili maksimalno fokusirani. Gledaoci (njih 2.000) nisu se ni smestili na svoja sedišta, a tim iz Minhena je vodio sa +11 (18-7). Alba je izgledala totalno izgubljeno, iz igre su šutirali 3 od 17 (3-10 za dva, 0-7 za tri), Početkom drugog perioda kapiten domaćih Nils Gifaj je dao prvu trojku za svoj tim, i taman kada su se navijači Albatrosa ponadali da njihovi mezimci hvataju ritam, usledio je odgovor Bavaraca, 7-0 za maksimalnih +19 (29-10) u 13. minutu. Senjor Aito u tom trenutku na parket šalje dvojac Luk Sikma (11p, 8 sk)-Pejton Siva (7 p, 4 as) , koji predvodi seriju svog tima od 10-0 i vraća Albu u meč.\nMeđutim, ovo je bilo veče Vladimira Lučića. Kad god je njegovom timu to bilo potrebno, naš reprezentativac je ali bukvalno izmišljao poene. Upravo to se desilo i u poslednjoj sekundi prvog poluvremena, kada je ovaj Beograđanin pogodio dugu dvojku iz nemoguće pozicije za komotnih 35-26 na velikom odmoru.\nVidelo se i u finišu prvog poluvremena da je Alba uhvatila napadački ritam, pa su u trećem periodu napravili totalni preokret. Trojkom Markusa Eriksona (4 p) poveli su sa 43-42, a potom je svoje prve poene na susretu dao i Simone Fontekio (9 p, 3 sk) za vođstvo 46-42 u 25. minutu. Pravovremeni tajm Trikijerija, proizveo je seriju njegovog tima od 10-0. A onda je na scunu ponovo stupio Vejd Boldvin (9 p, 7 as). Bajern je odigrao odlično odbranu, Alba je potrošila vreme, Boldvin je uzeo loptu i bez ikakve potrebe namerno udario Johanesa Timana. Naravno dobio je nesportsku, ali je dobro prošao što ga Ane Panter nije isključila. Od tog trenutka pa do samog finiša gledali smo rezultatsku klackalicu.\nKljučni trenutak desio se na 120 sekundi pred kraja. Vodio je Bajern 64-63, Lučić je pogodio trojku, potom je tim iz Minhena odbranio napad, a član idealne petorke Evrolige dodao dvojku za ogromnih 69-63. Berlinci više nisu imali šansu da se vrate i sada odlaze u Minhen sa moranjem da bar zabeleže jednu pobedu kako bi seriju vratili u svoju dvoranu.\nVladimir Lučić sa 26 poena, što mu je lični rekord u Budndesligi, i sa 4 skoka bio je apsolutni heroj ove utakmice. Pored njega istakao se u bitnim momentima i Di-Džej Sili sa 16 poena. Kod Albe, koja je izgubila 19 lopti, što je previše u ovakvoj utakmici za koju važi ona “da se igra u pare”, najefikasniji je bio Ben Lemers (15 p, 4 sk) .\nFinalisti se sele u Minhen, a dva susreta su na programu u subotu i nedelju.\nFinale-Alba- Bajern 66-76 (1-1)\n* Rašid Mahalbašić je napustio Oldenburg i od sledeće sezone igraće Evroligu u dresu Monaka.\n* Elijas Heris je nakon isteka ugovora sa Saragosom novi angažman pronašao u dalekom Japanu.


Rahić: Ne odustajemo od naših principa, pozivamo na jedinstvo – Radio Televizija Novi Pazar\nJune 24, 2019 N A 336 Views\nVećnik liste “Vakat je” Esad Rahić, izjavio je večeras nakon sednice BNV da ta lista neće odustati od principa koje je postavila kao uslov za učešće u radu BNV jer je to jedini način da Veće ostvari one ciljeve koji su definisani zakonom.\n“Nacionalni saveti imaju velika ovlašćenja u oblastima koje su važne za očuvanje identiteta Bošnjaka. Postavljanje maksimalističkih političkih zahteva, koji uz to nisu u nadležnosti Veća sprečava nas da rešavamo važna pitanja iz oblasti kulture, obrazovanja, informisanja koja su realno rešiva i moguća u saradnji sa državnim organima” rekao je Rahić za Indeksonline.rs\nKomentarišući incidente koji su nastali prilikom održavanja skupštine BNV, Rahić je istakao, da nacionalno Veće treba da bude simbol jedinstva Bošnjaka a ne mesto daljih podela i razdora.\n“Smatram da treba obezbediti uslove za sve tri liste u radu Veća bez obzira da li predstavljaju deo većine ili su opozicija, jer smatram da možemo da postignemo koncenzus o najvećem broju pitanja koja su važna za identitet Bošnjačkog naroda. Zato ćemo mi težiti dijalogu, razgovorima i tražiti mogućnost da se postigne saglasnost svih većnika unutar BNV. To bi bio najveći doprinos ne samo radu veća već bi se time poslala i šira poruka koja će doprineti stabilizaciji prilika u Sandžaku” kazao je on.\nRahić je dodao, da su političke stranke te koje imaju različite programe i ideje i na izborima treba da traže podršku za svoje političke platforme, dok je BNV mesto koje treba da bude krovna institucija i kohezivni element za sve konstruktivne ideje bez obzira od koga dolaze.\n← Jamina Curić nova predsjednica BNV\nČiker maraton prolazi kroz Novi Pazar →


Politička seksualnost kod Bošnjaka | Novinska agencija Patria\nOsnova svakog društva je moral, posebno onih koji u vlasti odlučuju o sudbini ljudi i države. Ovih dana smo iznova dodirnuli dno tog političkog morala u dva slučaja. Seksualnost u bošnjačkoj politici je vrlo raznovrsna. Imali smo priliku vidjeti razgovor onog krajiškog mačora, koji ženskoj osobi nudi posao za seksualni čin. Stvar je, navodno, bila prije pet godina, a on i danas tvrdi kako se samo šalio. Ponudu je dao na dužnosti i ono što je izrekao je bilo ponižavajuće za ženu preko puta. Krajiški mačor nije važan ako se zna da je bošnjačka politička seksulanost odavno izmakla kontroli i da je postala uobičajena u djelovanju ovdašnjih uglavnom primitivnih vlastodržaca.\nZamislimo propagiranje nacionalnog projekta: Sto hiljada seksualnih činova za isto toliko radnih mjesta. Moral je javna stvar posebno kad se uruši.\nRecimo drugi, paralelni primjer: Ove godine se Nobelova nagrada za književnost neće didijeliti zbog seksualnog skandala i to muža od čelnice Akademije. Čelnica Akademije je dala ostavku a pridružilo joj se još nekoliko članova.\nGdje je naš moralni odgovor? Slučaj krajiškog mačka pokazuje da ne postoje nikakvi kriteriji sa kojima se ulazi u političke vode. Država smo u kojoj se i od čistačica i portira traži znanje stranog jezika, a od političara se ne traži ništa. Čak ni potvrda o mentalnom ili duševnom zdravlju. Svojevremeno se govorkalo da bi trebalo ispitati mentalno zdravlje političara prije kandidaranja za određenu funkciju. Istina, to ne rade ni u razvijenim i demokratskim društvima, ali se BiH čini kao pravo mjesto za takve provjere. Jer ova država ne može napredovati bez moralnih normi i jasnog političkog morala. Politika mora pokazati skromnost, poštenje i požrtvovanje, a ne kao do sada, pokondirenost, bahatost i korumpiranost svake vrste. Već odavno ležerno gledamo na javni nemoral političara i ponašamo se kao da je to normalno. Podanički smo prihvatili ovu poražavajuću javnu laž i još joj ne objavljujemo rat. Švedska i druge civlizirane države udaljena su od nas tri naša života.\nPolitika je izvor većine naših muka. Upravo danas, 11. maja, objavljeno je da će predstavnici 14 političkih stranaka potpisati u Parlamentarnoj skupštini BiH protokol o saradnji za fer i poštene izbore. Ciljevi tog protokola su onemogućavanje manipuliranja voljom birača uoči, za vrijeme i nakon okončanja izbornog procesa. Ono što nema u Izbornom zakonu BiH mora se dogovarati i potpisivati.\nŠta smo do sada imali? Imamo Izborni zakon koji samo od novinara elektronskih medija u toku kampanje zahtijeva poštenje, nepristrasnost, uravnoteženost u izvještavanju i profesionalizam. U Izbornom zakonu BiH od stranaka i političkih kabadahija u kampanji se ne traži ništa slično.\nKrivični zakon BiH jasno i precizno tretira javne istupe: „Nije dozvoljeno strankama koristiti se jezikom koji bi nekoga mogao navesti ili podstaći na nasilje ili širenje mržnje...“. „Ko javno izaziva ili raspiruje nacionalnu, rasnu ili vjersku mržnju, razdor ili netrpeljivost među konstitutivnim narodima i ostalima u Bosni i Hercegovini...“ i „ko to krivično djelo počini zloupotrebom svog položaja ili ovlaštenja, kaznit će se kaznom zatvora od jedne do deset godina.“\nZahvaljujući nepotpunom Izbornom zakonu BiH, širenjem mržnje i straha – dobijaju se izbori. Znamo za brojne primjere političkog iskazivanja mržnje, ali ne znamo da je zatražena bilo kakva odgovornost takvih političara. Tužilaštva već odavno ne rade što moraju i ne pridržavaju se propisanog „principa legaliteta krivičnog gonjenja“.\nUpravo zato na sceni imamo nekažnjene javne laži i carstvo dvostrukog morala. I još im ne objavljujemo rat.


VLADIMIR BAČANIN I SVETOZAR GOSTOJIĆ DOBITNICI ZLATNOG ORLA – Sportski savez Beograda\nPočetnaVesti naslovnaVLADIMIR BAČANIN I SVETOZAR GOSTOJIĆ DOBITNICI ZLATNOG ORLA\nNajviše vazduhoplovno sportsko priznanje, statua «Zlatni orao», za sportistu godine u letačkoj kategoriji, pripada pilotu paraglajdera Vladimiru Bačaninu iz Paraglajding kluba «ER 037» iz Kruševca. Vladimir je prošle godine osvojio titule – državnog prvaka i pobednika lige Srbije u preletu paraglajderom. Član je reprezentacije Srbije, naš najbolje plasirani pilot u disciplini prelet na svetskoj rang listi i zaslužni sportista nacionalnog ranga. Vladimir je jedini pilot iz Srbije koji se plasirao na Super finale Svetskog kupa u paraglajdingu, koje će okupiti 150 najboljih pilota sveta. Na ovo prestižno takmičenje putuje uskoro, u martu mesecu.\nDa podsetimo, 1957. godine, počela je istorija dodele «Zlatnog orla», nagrade za najbolje sportiste vazduhoplovce i jedriličar Božidar Komac je bio prvi dobitnik Zlatnog orla. Inače, on je sa Zvonimirom Rainom, bio predstavnik Srbije koji je postao svetski prvak na Svetskom prvenstvu u vazduhoplovnom jedriličarstvu održanom 1954. godine u Velikoj Britaniji, leteći sa jedrilicom domaće proizvodnje «Košava». Nešto više od 6 decenija kasnije, sportisti Vazduhoplovnog saveza Srbije nastavljaju tradiciju osvajanja medalja na međunarodnoj sceni, te su i prošle 2018. godine osvojili 5 medalja ekipno i 1 medalju pojedinačno i upisali Srbiju na spisak evropskih i svetskih šampiona u vazduhoplovnim sportovima .\nZlatne plakete su dodeljene Komadantu ratnog vazduhoplovstva i protiv-vazdušne odbrane, general-majoru Dušku Žarkoviću, Srpsko-ruskom humanitarnom centaru iz Niša na čelu sa direktorom centra gospodinom Viktorom Guljevičem, Goranu Stojkoviću iz Aero kluba «Ćuprija», Goranu Panoviću iz Novog Sada i Živi Frencu, legendi vazduhoplovnog jedriličarstva iz Aero kluba «Vaja» iz Beograda.


Izrada knjige grafičkih standarda, dizajn | Studio 77, Beograd, Srbija\nKnjiga grafičkih standarda, dizajn, Beograd, Srbija\nDa li je svakoj uspešnoj firmi potrebna knjiga standarda?\nNaravno da jeste. Nažalost, mnogo je firmi na srpskom tržištu koje ne znaju ni šta je knjiga standarda. Knjiga standarda predstavlja dokument kojim se definišu i uspostavljaju grafički i drugi standardi vezani za vizuelni identitet firme.\nKnjiga standarda obuhvata definisanje:\nstandarda i dizajna svih dokumenata i promotivnih materijala koje firma koristi, počev od vizit kartica, pa sve do vizuelnih rešenja za bilborde;\nnačina pravilnog korišćenja logotipa;\nboja, fontova i pisma koje se koristi;\nstandarda vezanih za poslovnu korespodenciju;\nstandarda onlajn promocije;\nstandarda vezanih za fotografisanje promotivnog materijala i dr.\nAko svoju firmu smatrate uspešnom, uradite knjigu standarda na vreme, nemojte čekati da vas drugi preteknu.\nŠta je vizuelni identitet firme?\nVizuelni identitet je ukupni utisak koji vaša firma ili brend ostavljaju preko upotrebe svog promotivnog materijala, korporativnog imidža, logotipa, tipografije, boja koje se koriste na štampanim i elektronskim materijalima, web sajta, oglašavanja itd. Svi pomenuti faktori čine elemente vizuelnog identiteta firme.\nSvaka firma ili brend ima svoj vizuelni identitet, s time što neke firme u potpunosti zanemaruju ovaj deo poslovanja, dok druge firme koriste svoj brend i vizuelni identitet kao osnovno sredstvo komunikacije i prepoznatljivosti u odnosu na konkurenciju.\nZašto je vizuelni identitet firme važan?\nVizuelni identitet je veoma važan jer on utiče na prepoznatljivost firme i brenda, kao i na očuvanje imidža i reputacije vaše firme u javnosti.\nVizuelni identitet firme čine mnogi elelementi, a da bi se osigurala pravilna upotreba svih elemenata, vizuelni identitet je neophodno objediniti u knjigu grafičkih standarda.\nŠta je knjiga standarda?\nKnjiga standarda je detaljno uputstvo za pravilno korišćenje vizuelnog identiteta.\nKnjiga standarda služi vašoj firmi da\nbez dodatnih troškova izrađujete sav svoj korporativni i promotivni materijal.\n- See more at: http://knjigastandarda.com/#sthash.wbRGK1lZ.dpuf\nKnjiga standarda je detaljno uputstvo za pravilno korišćenje vizuelnog identiteta, kao i svih elemenata koje čine vizuelni identitet određene firme. Knjiga standarda omogućava vašoj firmi da standardizuje sve elemente vizuelnog identieta (logotip, memorandum, flajer, tipografija, web sajt, korporativni imidž, reklamni materijal itd) radi lakšeg korišćenja i izrade navedenih elemenata.\nKnjiga standarda najčešće sadrži sledeće elemente:\nZnak i logotip u punom koloru\nZnak i logotip u svedenom koloru (radi primene u slučajevima kada tehnika ne dozvoljava pun kolor)\nPozitiv i negativ znaka i logotipa\nAtipične varijante znaka i logotipa\nNačine primene logotipa\nKorporativne boje (CMYK, RGB, PANTONE)\nNačin i tehnike primene korporativnih boja\nDefinisanje tipografije (za štampani materijal i elektronske fajlove)\nOpis primene standarda na web sajtu\nKnjiga grafičkih standarda mora da sadrži detaljno uputstvo za primenu i izradu gore navedenog materijala. U zavisnosti od potrebe firme, mi možemo kreirati standarde za još neke elemente vizuelnog identiteta ako je to klijent zahteva.\nKako bi trebalo da izgleda kvalitetno urađena knjiga grafičkih standarda?\nPrimer knjige grafičkih standarda možete pronaći na ovoj stranici: Knjiga grafičkih standarda\nSve gore navedene elemente knjige standarda isporučujemo pripremljene za štampu.\nVizuelni identitet je ukupni utisak koji vaša firma ili brend ostavlja upotrebom svog logotipa, korporativnog i promotivnog materijala, tipografije, web sajta i oglašavanja.\nSvaka firma ili brend ima svoj vizuelni identitet, a razlikuju se po tome da li ga zanemaruju ili razvijaju kao osnovno sredstvo komunikacije i prepoznatljivosti u odnosu na konkurenciju.\nVizuelni identitet je bitan zbog prepoznatljivosti i očuvanja imidža i reputacije vaše firme ili brenda.\nKako bi se osigurala pravilna upotreba svih elemenata, vizuelni identitet je potrebno objediniti u knjigu grafičkih standarda.\nZnak i logotip u svedenom koloru (radi primene u\nslučajevima gde tehnika ne dozvoljava pun kolor)\nUnikatni key-visual (vizuelni motiv koji\nsluži za bolje prepoznavanje brenda)\nMemorandum (MS Word template)\nKnjiga grafičkih standarda sadrži detaljno uputstvo za primenu i izradu svog materijala.\nU zavisnosti od potrebe firme mogu se dodati još neke mogućnosti primene vizuelnog identiteta.\nSav navedeni materijal je pripremljen za štampu.\nBlock&Roll nudi različite opcije knjige grafičkih standarda u zavisnosti od potreba vaše kompanije.\nPošaljite nam svoje potrebe, a mi ćemo vam dati procenu grafičkih elemenata koje je potrebno standardizovati radi očuvanja prepoznatljivosti i komunikativnosti vašeg brenda.


Severina dobija Viber stikere! – Tračara\nSeverina dobija Viber stikere!\nSeverina je prva slavna osoba u regiji koja je ostvarila saradnju sa kompanijom Rakuten Viber, jednom od vodećih svetskih platformi za razmenu poruka – lansiranjem stikera sa njenim likom i stihovima iz njenih pesama.\nTokom godina stikeri su postali vrlo popularan način komunikacije na Viberu i pokazale se kao jedna od najpopularnijih karakteristika Vibera.\nSledeći primer međunarodnih zvezda kao što su Shakira, Lukas Podolski i mnoge druge, koje imaju svoje Viber pakete stikera, jedna od najpopularnijih pop pevačica Severina dobila je svoj paket nalepnica, čime je omogućila svojim fanovima da na zanimljiv i duhovit način ostanu u toku sa njenim radom.\nSeverinin paket Viber nalepnica sadrži šarolike, šarmantne i zabavne nalepnice, s poznatim naslovima ili stihovima pesmama, poput “Verujem u te”, “Ovo će biti dobra noć predosećam”, “Moje prijateljice,” Dobrodošao u klub “”, Kuda za vikend? ” “Mili moj”, itd.\nU paketu nalepnica nalazi se nekoliko pesmama s njenog novog albuma Halo dok ostale nalepnice sadrže naslove iz ponešto starijih pesama.\nOsim Hrvatske, Severinin paket Viber nalepnica moći će se preuzeti i u Bosni i Hercegovini, Srbiji, Crnoj Gori i Sloveniji. Zvanično će moći da se preuzmu 16. maja 2019. godine.


Destinacije - Natania Travel\nSpinalonga, ostrvo zabranjenih ogledala\n12/10/2021 /0 Komentari/u Destinacije, Grčka, Novosti /od Natania\nSpinalonga je malo ostrvo koje se nalazi na severoistočnoj strani Krita. Teško je poverovati da je ovo područje koje se prostire na samo 8,5 hektara nekada bilo mesto velikog bola, smrti i izgubljenih nada.\nZapravo, Spinalonga je poznata … Read more > Pročitaj više >\nhttps://nataniatravel.com/wp-content/uploads/2021/10/Spinalonga-island.jpg 650 1280 Natania https://nataniatravel.com/wp-content/uploads/2018/02/Natania-Travel-Logo-01-Website-final-300x300.png Natania2021-10-12 00:05:062021-10-15 21:06:00Spinalonga, ostrvo zabranjenih ogledala\nPlovdiv, drevni i večni bugarski grad\n18/09/2021 /0 Komentari/u Bugarska, Destinacije, Novosti /od Natania\nPlovdiv je poznat kao „Grad na brdima“, jer je izgrađen na šest brda, a prvobitno na sedam. Smešten na raskrsnici između zapada i istoka u plodnoj ravnici Trakije, bio je dom mnogih različitih nacionalnosti od davnina.\nPlovdiv se … Read more > Pročitaj više >\nhttps://nataniatravel.com/wp-content/uploads/2021/09/Plovdiv-ft.jpg 700 1280 Natania https://nataniatravel.com/wp-content/uploads/2018/02/Natania-Travel-Logo-01-Website-final-300x300.png Natania2021-09-18 23:44:492021-10-15 21:17:59Plovdiv, drevni i večni bugarski grad\nĐavolja varoš, prirodni fenomen u Srbiji\n31/07/2021 /0 Komentari/u Destinacije, Novosti, Srbija /od Natania\nĐavolja varoš je redak prirodni fenomen koji se nalazi na padini planine Radan u južnom delu Srbije.\nPoznata je po specifičnoj formaciji zemljanih figura i izvorima mineralnih voda.\nUredbom Vlade Republike Srbije, ovo mesto je proglašeno spomenikom … Read more > Pročitaj više >\nhttps://nataniatravel.com/wp-content/uploads/2021/07/Djavolja-varos-054-FT-2-1-1-1.jpg 650 1280 Natania https://nataniatravel.com/wp-content/uploads/2018/02/Natania-Travel-Logo-01-Website-final-300x300.png Natania2021-07-31 21:09:562021-10-15 21:20:59Đavolja varoš, prirodni fenomen u Srbiji\nOlimpija, mesto rođenja Olimpijskih igara\n23/07/2021 /0 Komentari/u Destinacije, Grčka, Novosti /od Natania\nDok sa nestrpljenjem očekujemo početak Olimpijskih igara, vratimo se nakratko u Olimpiju i antičku Grčku, na mesto gde je sve počelo. To je bio svet kojim su vladajli bogovi, a najveća čast svakog građanina je bila da učestvuje … Read more > Pročitaj više >\nhttps://nataniatravel.com/wp-content/uploads/2021/06/Olympia-Philippeion-ft-1.jpg 700 1280 Natania https://nataniatravel.com/wp-content/uploads/2018/02/Natania-Travel-Logo-01-Website-final-300x300.png Natania2021-07-23 13:00:042021-10-15 21:37:07Olimpija, mesto rođenja Olimpijskih igara\nVia Dolorosa, put prekriven suzama\n30/04/2021 /0 Komentari/u Destinacije, Izrael, Novosti /od Natania\nVia Dolorosa je sveti put za hrišćane, smešten u starom delu grada Jerusalima.\nVeruje se da je to bio put kojim je Isus hodao na putu do svog raspeća.\nZapravo, Via Dolorosa nije samo jedna ulica. Sastoji se … Read more > Pročitaj više >\nhttps://nataniatravel.com/wp-content/uploads/2021/05/Jerusalim-Via-Dolorosa-ft.jpg 600 1266 Natania https://nataniatravel.com/wp-content/uploads/2018/02/Natania-Travel-Logo-01-Website-final-300x300.png Natania2021-04-30 22:30:262021-10-15 21:57:25Via Dolorosa, put prekriven suzama\n24/04/2021 /0 Komentari/u Destinacije, Grčka, Novosti /od Natania\nPatmos, sveto ostrvo\nPatmos je malo ostrvo u Egejskom moru i nalazi se zapadno od obale Turske. Izgleda kao i ostala živopisna i divna grčka ostrva, ali za njega se vezuje i nešto više. Predstavlja jedno od najsvetijih ostrva u … Read more > Pročitaj više >\nhttps://nataniatravel.com/wp-content/uploads/2021/04/Patmos-FT2.jpg 650 1280 Natania https://nataniatravel.com/wp-content/uploads/2018/02/Natania-Travel-Logo-01-Website-final-300x300.png Natania2021-04-24 19:58:122021-10-15 22:09:27Patmos, sveto ostrvo u plavom Egejskom moru\nTri grada, neodoljivi gradići blizu Valete\n23/03/2021 /0 Komentari/u Destinacije, Malta, Novosti /od Natania\nTri grada su srednjovekovni gradići preko puta luke u Valeti. To su Vitorioza, Kospikiua and Senglea.\nGradovi su međusobno povezani i isprepleteni, i teško je reći gde jedan grad počinje, a gde se drugi završava! Zapravo, veoma su … Read more > Pročitaj više >\nhttps://nataniatravel.com/wp-content/uploads/2021/01/Vittoriosa-082-St-Lawrence-church-FT.jpg 700 1100 Natania https://nataniatravel.com/wp-content/uploads/2018/02/Natania-Travel-Logo-01-Website-final-300x300.png Natania2021-03-23 22:50:592021-10-15 22:17:49Tri grada, neodoljivi gradići blizu Valete\nValeta, grad kamenih palata i balkona\n31/01/2021 /0 Komentari/u Destinacije, Malta, Novosti /od Natania\nValeta je glavni grad Malte, ostrvske zemlje u Sredozemnom moru.\nUglavnom je poznata kao grad vitezova, zbog vojnog reda Svetog Jovana i njegovog vojskovođe, Žana de la Valete.… Read more > Pročitaj više >\nhttps://nataniatravel.com/wp-content/uploads/2020/12/Valletta-238-Castille-Rampart-rs-FT.jpg 722 1256 Natania https://nataniatravel.com/wp-content/uploads/2018/02/Natania-Travel-Logo-01-Website-final-300x300.png Natania2021-01-31 23:40:142021-10-15 22:28:46Valeta, grad kamenih palata i balkona\n17/11/2020 /0 Komentari/u Destinacije, Egipat, Novosti /od Natania\nGiftun ostrvo je najpopularnija ekskurzija brodom u Hurgadi, na Crvenom moru. To je jednodnevni izlet koji uključuje ronjenje sa maskom, kupanje, uživanje u peščanim plažama i kristalno čistoj vodi.… Read more > Pročitaj više >\nhttps://nataniatravel.com/wp-content/uploads/2020/10/20200902_131810a-ft.jpg 700 1280 Natania https://nataniatravel.com/wp-content/uploads/2018/02/Natania-Travel-Logo-01-Website-final-300x300.png Natania2020-11-17 22:31:142021-10-15 22:47:54Giftun ostrvo, plavi raj blizu Hurgade


Којић: Насер Орић мора бити осуђен | Јадовно 1941. – КУЛТУРА СЈЕЋАЊА\n“Sudsko vijeće Suda BiH imalo je i u prvom postupku dovoljno dokaza da Orić bude osuđen. Sada je ponovljeni postupak farsa, jer se dodatno saslušavaju isti svjedoci i ponavlja sve što je rečeno u pravosuđu BiH”, rekao je Kojić za “Večernje novosti”.\n“Jasno i nedvosmisleno je dokazano da je Orić u prvostepenom postupku odgovoran za ubistvo troje Srba na širem području Srebrenice. Teško da Srbi mogu biti iznenađeni ako Orić bude oslobođen, jer je već pravosuđe BiH u mnogo slučajeva pokazalo da zločinci nad Srbima završavaju na slobodi”, dodao je Kojić.